
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ
ЧЕЧИМ
2021-жылдын  «21»  сентябры            № 120                                 Москва шаары

Бажы бирлигинин «Ашыкча басым астында иштеген жабдуулардын коопсуздугу жөнүндө» техникалык регламентине өзгөртүүлөрдү ишке киргизүү тартиби жөнүндө (ББ TР 032/2013) 

2014-жылдын 29-майындагы Евразия экономикалык бирлиги жөнүндө келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 11-пунктуна ылайык Евразия экономикалык комиссиясынын Коллегиясы чечти: 
1. Белгиленсин:

а)  Евразия экономикалык комиссиясынын Кеңешинин 2021-жылдын 23-апрелиндеги № 49 «Ашыкча басым астында иштеген жабдуулардын коопсуздугу жөнүндө» техникалык регламентине өзгөртүүлөрдү киргизүү тууралуу» чечими күчүнө кирген күнгө чейин берилген же кабыл алынган Евразия экономикалык бирлигинин 2013-жылдын 2-июлундагы № 41 чечими (мындан ары - техникалык регламент) менен кабыл алынган Бажы бирлигинин «Ашыкча басым астында иштеген жабдуулардын коопсуздугу жөнүндө» техникалык регламенти (ББ TР 032/2013) менен белгиленген ашыкча басым астында иштеген жабдуулардын шайкештигин баалоо жөнүндө документтер, милдеттүү талаптар алардын иштөө мөөнөтү аяктаганга чейин жарактуу;
б) техникалык регламенттин техникалык жөнгө салуу объектти болуп саналган продукциялар ушул пункттун «а» пунктчасында көрсөтүлгөн шайкештикти баалоо тууралуу документтери болгондо, Евразия экономикалык бирлигинин бажы аймагында өндүрүүгө жана жүгүртүүгө чыгарууга мындай документтердин мөөнөтү аяктаганга чейин жол берилет;
в) ушул пункттун «а» пунктчасында көрсөтүлгөн шайкештикти баалоо тууралуу документтердин жарактуулук мезгилинде жүгүртүүгө чыгарылган техникалык регламенттин техникалык жөнгө салуу объектти болуп саналган продукциялардын жүгүртүлүшү бул продукциянын иштөө мөөнөтү ичинде жол берилет.

2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын 

Коллегиясынын төрагасы                                                    М. Мясникович
